J&K: पुलवामा में टली बड़ी घटना, सेना ने पुल के नीचे आतंकियो द्वारा लगाया IED किया बरामद
जम्मू एवं कश्मीर के पुलवामा जिले में आतंकवादियों द्वारा लगाए गए आईईडी को सुरक्षा बलों ने सोमवार को बरामद किया।
श्रीनगर: जम्मू एवं कश्मीर के पुलवामा जिले में आतंकवादियों द्वारा लगाए गए आईईडी को सुरक्षा बलों ने सोमवार को बरामद किया। पुलिस ने जानकारी दी कि पुलवामा के तुजान गांव के पास एक पुल के नीचे आतंकवादियों ने आईईडी लगाया था, जिसे ढूंढकर सुरक्षा बलों ने बरामद कर लिया है।कश्मीर में सड़कों और राजमार्गों से गुजरने वाले सुरक्षाबलों के वाहनों को निशाना बनाने के उद्देश्य से आतंकवादी आईईडी लगाते हैं। आतंकवादियों की योजनाओं को असफल करने के लिए सुरक्षा बलों के दल स्निफर डॉग और इलेक्ट्रॉनिक उपकरणों द्वारा तलाशी करते हैं, और वाहनों से पहले सड़कों और राजमार्गों की सुरक्षा की जांच करने के लिए निकलते हैं।सुरक्षाबलों के इन प्रशिक्षित दलों को रोड ऑपनिंग पार्टीज (ROP) कहा जाता है।